OpenLLM-France/wikimedia huggingface dataset:
# Kontelezh Horn

Horn (pe Horne, Hoorn pe Hoorne) a oa ur gontelezh vihan krouet e 920, bet unan eus priñselezhioù an Impalaeriezh Santel Roman. Dont a ra an anv anezhi eus hini kêriadenn Horn, hiziv en Izelvroioù, e kumun Haelen, er c'hornôg da Roermond. Annez konted Horne a voe kaset eus Horn da Weert er XV$^{vet}$ kantved.
Pa voe lazhet kont diwezhañ Horne, Philippe de Montmorency, e 1568, e voe enteuzet ar gontelezh e Priñselezh Liège. E 1795 e voe diskaret ar gontelezh pa voe aloubet gant an armeoù gall, hag ebarzhet en departamant gall ar Meuse-Inférieure. Pa voe diskaret an Impalaeriezh c'hall kentañ e voe rannet etre an Izelvroioù ha Belgia.
# Kontelezh Kornôg Midlands

Kornôg Midlands :
| Gorread | 902 km² |
| Poblañs | 2,638,700 |
| Stankted ar boblañs | 2,905 annezad/km² |
| Distrigoù ||
| Wolverhampton Dudley Walsall Sandwell Birmingham Solihull Coventry ||
Ur gontelezh eus Bro-Saoz eo Kornôg Midlands. Krouet e voe e 1974 (diwar lodennoù eus Warwickshire, Staffordshire ha Worcestershire) evel ar “c’hontelezhioù meurgêriat” (Metropolitan counties) all. Evelto ivez, pa voe freuzet o C’huzulioù Kontelezh e 1986, e teuas da vezañ en devoud ur gontelezh lidel hepken. Lodennek er rannbarzh Kornôg Midlands eo.
Rannet eo e 7 Distrig, deuet da vezañ en devoud, abaoe 1986, Amaezherezhioù unvan :
* Wolverhampton
* Dudley
* Walsall
* Sandwell
* Birmingham
* Solihull
* Coventry
# Kontelezh Hainaut

Kontelezh Hainaut zo ur gontelezh kozh e-barzh an Impalaeriezh santel roman german a oa war harz Bro-C'hall. En em astenn a rae en-dro da gêrioù Mons (Bergen e nederlandeg), Valenciennes ha Cambrai.
Rannet eo douaroù ar gontelezh-se hiziv etre proviñs Hainaut e Belgia ha departamant an Nord e Frañs.
# Kontelezh Holland

Kontelezh Holland a oa ur gontelezh eus an Impalaeriezh Santel Roman en em astenne el lec’h m’emañ bremañ proviñsoù Noord-Holland ha Zuid-Holland, hep an inizi zo e deltaioù ar Roen hag ar Meuse ha gant lod enezennoù en hanternoz, evel Skylge, Flylân Urk, Schokland. Evit melestradur an iliz e oa stag douaroù kontelezh Holland ouzh eskopti Utrecht.
E dibenn mare impalaeriezh Karl Veur e veze graet “Frisia” eus an dachenn en em astenne en arvor Mor an Hanternoz, m’emañ hiziv proviñsoù Friz, Noord-Holland, Zuid-Holland. En IX$^{vet}$ kantved e oa un den anvet Dirk I av Holland pe Durk I fan Hollân e penn ar dachenn vras-se ha douaroù a resevas digant ar roue frank Charlez III. Galloud e ziskennidi a yeas war-gresk tamm-ha-tamm ha bec’h a voe meurik a wech etre ar gonted-se hag an impalaer e penn an Impalaeriezh santel roman. Da vare ar gonted Floris Iañ ha Dirk V, en XI$^{vet}$ kantved, e tilec’hias kreiz ar gontelezh war-zu ar mervent, er c’hornôg d’ar Vlie, er pezh zo Holland bremañ. Er Grennamzer e kreskas tachenn konted Holland dre ma veze gounezet douaroù nevez war-goust geunioù ha tachennoù dourek el lodenn-se eus arvor Mor an Hanternoz.
Adalek 1299, pa oa Jan II av Holland e penn ar gontelezh, ha betek 1581 e voe emglevioù etre kontelezhioù Holland, Hainaut, Zeeland ha West-Friesland (al lodenn eus Friz a oa er c’hornôg d’ar Vlie, hogen poblet gant Friziz en amzer-hont). A-wechoù e veze graet anv eus kontelezh Holland ha West-Friesland, daoust ha ma oa diaes an darempred etre tud Holland ha frizegerien West-Friesland.
En Impalaeriezh Santel Roman e oa kontelezh Holland. E 1346 e voe staget ouzh tiegezh Bavaria. Chom a reas evel-se betek 1428, pa dremenas dindan Dugelezh Bourgogn. Dindan ren an impalaer Karl V e oa unan eus Seitek Proviñs an Izelvroioù.
E 1581 e voe embannet dizalc’hiezh Izelvroioù an Hanternoz diouzh rouantelezh Spagn, dre ur skrid-embann anvet Plakkaat van Verlatinghe e nederlandeg. Graet e voe Brezel ar Pevar-Ugent Vloaz ouzh ar Spagnoled ha c’hoariet e voe ur roll a bouez gant Holland er stourm-se. Ur wech gounezet o dizalc’hiezh gant sinerien Unaniezh Utrecht e kendalc’has Holland da gaout ur plas bras e republik nevez ar Proviñsoù-Unanet.

## Gwelet ivez

* Konted Holland
* Holland
# Kontelezh Laois

Kontelezh Laois (Contae Laoise en iwerzhoneg ha County Laois e saozneg) zo ur gontelezh e kreiz Iwerzhon. Port Laoise (Portlaoise) eo kêr-benn ar gontelezh. Da 91 657 a dud e save he foblañs e 2022.

## Notennoù

* ↑ (en) Laois Today, 23 Mezheven 2022
# Kontelezh Liatroim

Kontelezh Liatroim (Contae Liatroma en iwerzhoneg pe County Leitrim e saozneg) zo ur gontelezh e gwalarn Iwerzhon. Cora Droma Rúisc (Carrick-on-Shannon) eo kêr-benn ar gontelezh. 28 837 a dud a oa o chom enni e 2006. Niver an annezidi a sav bremañ da 31 798 (2011).
# Krk

Krk (distaget [kr̩k] e kroateg, Veglia en italianeg, Vekla e veilhoteg, Curicta e latin) zo un enezenn war aod Kroatia, nepell diouzh kêr Rijeka.
En em ledañ a ra an enezenn war 405,78 km² ha poblet eo gant 17 860 a dud (2001), ar pezh a ra anezhi an enezenn bobletañ e Mor Adria. Staget eo ouzh an douar-bras war-bouez ur pont, abaoe 1980. Krk eo anv ar gêr vrasañ en enez.

### Yezh

E Krk e veze komzet veilhoteg, unan eus ar yezhoù dalmatek. Mont a reas ar yezh-se da get e dibenn an XIX$^{vet}$ kantved, pa varvas he c’homzer diwezhañ, Tuone Udaina e 1898.

## Liammoù diavaez

a vo kavet e Wikimedia Commons.
* Lec’hienn ofisiel e kroateg hag e saozneg
# Kroashent Kerne

Kroashent Kerne zo ur greizenn lojañ hag ober lec'hiet e Ti ar Brug e Kemper hag a roio bod da skolidi ha deskidi vrezhonegerien ha da veur a obererezh tro-dro d'ar brezhoneg. Kroget eo bet gant ar raktres e 2024. Bez e c'heller e geñveriañ gant kreizenn Yezhoù ha Sevenadur Sant-Ervlan.

## Istor ar raktres

D'ar 15 a viz C'hwevrer 2024 eo bet asantet gant Kuzul tolpad-kêrioù Kemper Breizh Izel ma vo gwerzhet Ti ar Brug, un ti retretidi dizimplij ha lec'hiet e kreiz bourc'h Penharz, d'ar c'hevarzhe Kroashent Kerne. Ar gevelerien a ya da leviañ ar raktres eo skolaj Diwan Jakez Riou, Ti Ar Vro Kemper, Kelenn, Kamp Etrekeltiek Ar Vrezhonegerion (KEAV), Kreizenn ar Geriaouiñ, Kevre Breizh. Ar c'hevarzhe Kroashent Kerne zo e chomlec'h da c'hortoz 5 straed Vande, e skolaj Diwan Kemper. Philippe Gastoud eo ar prezidant kentañ.
Gerioù kinnig ar brezidantez tolpad-kêrioù ha maerez, Isabelle Assih :"Ar raktres-mañ zo ur chañs evit sevel ur pol eztaoliñ e brezhoneg e kalon Kerne hag e sav a-blom gant kemmesk ar renkadoù a gaver e karter Penharz hag e Kervoezan. Un oberiadur a uhelbal savet diouzh ur youl politikel eo."

## Obererezhioù boulc'het ha da zont
### Lec'h lojañ evit skolajidi

* Lojet eo diabarzhidi skolaj Diwan Jakez Riou ennañ (Ebrel 2024)
* Lojet eo stajidi Kelenn, kreizenn stummañ kelennerien Diwan, ennañ.

### Lec'h stummañ e brezhoneg

* Kamp Etrekeltiek Ar Vrezhonegerion a sav stajoù brezhonek ha devezhioù studi.

### Burevioù evit degemer kalz a gevredigezhioù stag ouzh ar brezhoneg

* Kevre Breizh

## Darvoudoù

Ul lec'h evit darvoudoù sevenadurel eo ivez (diskouezadegoù, arvestoù, prezegennoù… ).

## Pennadoù nes

* Kreizenn Sevenadurel Yezhoù ha Sevenadur
* Tiez ar Vro

## Lec'hienn ofisiel

* Lec'hienn Web Kroashent Kerne

## Levrlevrennadur

* Adèle Leberre, Quimper : l'Ehpad des Bruyères se transforme en pôle d'hébergement et de promotion du breton. E-barzh Côté Quimper, 17 C'hwevrer 2024.

## Notennoù ha daveennoù

* ↑ 5 rue de la Vendée, Kemper.
# Kroateg Burgenland

Kroateg Burgenland (kroateg: Gradišćanskohrvatski jezik) zo unan eus yezhoù slavek ar c'hreisteiz. Komzet e vez e Burgenland en Aostria ar Reter hag e rannvroioù amezek Hungaria, Slovakia hag ar Republik Tchek. War-dro 20 000 yezher a zo o chom e Vienna. Betek fin an XIX$^{vet}$ kantved e oa bet komzet ar yezh en Aostria-Izel ivez, dreist-holl e rannvro Marchfeld (kroateg: Moravsko Polje). Teir rannyezh a zo: štokaveg (chtokaveg), čakaveg (tchakaveg) ha kajkaveg.
Ur standard da groateg Burgenland e-unan a vez implijet er skritur. Kenofisiel eo ar yezh e Burgenland hag implijet e vez er skolioù hag er melestradurezh.
Komzet e vez er c'humunioù da heul:
Aostria:
* Bijelo Selo (alamaneg: Pama)
* Novo Selo (Neudorf)
* Pandrof (Parndorf)
* Uzlop (Oslip)
* Trajštof (Trausdorf)
* Cindrof (Siegendorf)
* Klimpuh (Klingenbach)
* Cogrštof (Zagersdorf)
* Vorištan (Hornstein)
* Štikapron (Steinbrunn)
* Celindof (Zillingtal)
* Vulkapodrštof (Wulkaprodersdorf)
* Otava (Antau)
* Rasporak (Draßburg)
* Pajngrt (Baumgarten)
* Filež (Nikitsch)
* Veliki Borištof (Großwarasdorf)
* Frakanava - Dolnja Pulja (Frankenau - Unterpullendorf)
* Kalištrof (Kaisersdorf)
* Bajngrob (Weingraben)
* Bandol (Weiden bei Rechnitz)
* Stinjaki (Stinatz)
* Čajta (Schachendorf)
* Čemba (Schandorf)
* Pinkovac (Güttenbach)
* Nova Gora (Neuberg)
* Veršvar (Rotenturm)
* Beč (Wien, Vienna)
Hungaria:
* Prisiki (hungareg: Peresznye)
* Koljnof (Kópháza)
* Gornji Čatar (Felsöcsatár)
* Hrvatske Šice (Horvátlövö)
* Hrvatski Židan (Horvátzsidany)
* Narda
* Plajgora (Olmond)
Slovakia:
* Čunovo
* Devinsko Novo Selo (slovakeg: Devinska Nova Ves)
* Hrvatski Grob (Chorvátsky Grob)
* Hrvatski Jandrof (Jarovce)
* Rosvar (Rusovce)
Republik Tchek:
* Frelištof (tchekeg: Jevišovka)
* Dobro Polje (Dobré Pole)
* Nova Prerava (Novy Prerov)

## Liammoù diavaez

* Kreizenn sevenadurel kroateg e Željezno/Eisenstadt
* Gradišćansko-hrvatski Centar (Beč/Vienna)
Aostria
# Kristof Jezegoù

Kristof Jezegoù (ganet e Gwineventer d'an 18 a viz Mae 1864, marvet e Plouarzhel d'an 11 a viz Even 1953) a oa ur skrivagner brezhonek hag ur beleg katolik eus Bro-Leon.

## E vuhez

Beleget e voe e 1888. Kaset e voe da gure da Wimaeg neuze, hag e 1890 da Gastellin betek 1907. Eno e oa ur person brudet e sarmonioù, Yann Gere. Dastum a reas e sarmonioù e div levrennad anvet Sarmoniou an Aotrou Quere, embannet e 1902 ha 1903. Paouez a reas gant e garg a berson e Pornaleg e 1946.
Meur a bennad a skrivas e-barzh Feiz ha Breiz, Ar Vro, Le Courrier du Finistère ha re all, Doph pe Dolph ar Mezou e anv-pluenn.

## Levrioù

* Hor Bro e-pad ar Revolusion, Ti-moullañ Ar Bobl, Karaez, 1915;
* E korn an oaled, Ti-moul. ar C'hastell, Brest, 1923 (adembannet gant Emgleo Breiz, 1991);
* Kontadennou livet ha renket gant an aotrou Jezegou, ti-moullañ Paillard, Abbeville, 1909 (adembannet e div levrenn gant Emgleo Breiz, 1994 ha 1996);
* Prezegennou diwarbenn ar binijenn hag ar briedelez, ti-moullañ ar C'hastell, Brest, 1936;
* Fantig, levr + CD, gant mouezh Per-Jakez Helias ha tresadennoù Malo ar Menn, adembannet gant TES e 2006, diwar enrolladenn Bemdez 1991.

## Traoù all

* Perig, filhor ar roue, moulet e-barzh Buhez Breiz, Du 1922, pp. 351-356
* Ar Meudig, moulet e-barzh Feiz ha Breiz, Gouere 1935, pp. 278-288
* Ar C'hastellinad o kas an amzer en dro, moulet e-barzh Feiz ha Breiz, Kerzu 1939, pp. 232-235
* Sellet er Wikimammenn : Kristof Jezegoù.
# Krkonoše

Ar menezioù Krkonoše (distaget [ˈkr̩konoʃɛ] e tchekeg, Karkonosze ([karkɔˈnɔʂɛ] e poloneg, Riesengebirge en alamaneg) zo un aradennad menezioù war harzoù ar Republik Tchek ha Polonia. Tremen a ra ar vevenn etre an div stad e-kreiz ar menezioù a zisparti ivez broioù kozh Bohemia ha Silezia Emañ ar menez uhelañ, Sněžka (Śnieżka e poloneg, Schneekoppe en alamaneg) e Tchekia ha menez uhelañ ar vro-se eo, gant 1 603 metr a uhelder.
En daou du d'ar vevenn ez eus parkoù natur bras er menezioù : Park Broadel Krkonoše e Tchekia ha Park Broadel Karkonosze e Polonia$^,$. Eieniñ a ra ar stêr Elbe er menezioù Krkonoše. E meur a lec'h e c'haller skiañ er goañv ha kalzig a douristed a vez er vro, koulz er goañv evit skiañ hag en hañv evit bale pe mont war varc'h-houarn.

## Notennoù

* ↑ Karkonoski National Park
* ↑ The Krkonoše / Karkonosze Transboundary Biosphere Reserve (BRKK) (PDF). UNESCO Biosphere Reserve on the Czech-Polish boundary
a vo kavet e Wikimedia Commons.
# Kroateg

* Diwar-benn ur yezh eo ar meni pennad-mañ. Un danvez pennad eo evit gwir ha gallout a rit skoazellañ Wikipedia en ur astenn anezhañ.
Kroateg (hrvatski jezik) :
| Komzet e: | Kroatia |
| Rannved: | Kreizeuropa |
| Niver a gomzerien: | 6,2 milion |
| Renk: | 95 |
| Familh yezhoù: | Indezeuropeg  Yezhoù Slavek  Yezhoù slavek ar su  Kornôg  Kroateg |
| Statud ofisiel ||
| Yezh ofisiel e: | Kroatia, Bosnia-Herzegovina, Italia - Molise, Austria - Burgenland, Serbia - Vojvodina, Montenegro - Boka, Roumania - Carasova |
| Akademiezh: | Akademiezh ar c'hroateg |
| Kodoù ar yezh ||
| ISO 639-1 | hr |
| ISO 639-2(B) | hrv |
| ISO 639-2(T) | scr |
| SIL | HRV |
Ar c'hroateg (hrvatski e kroateg) a zo ur yezh slavek komzet gant ar Groated. A orin ez eus anezhi ur rannyezh eus ar yezh anvet "serbeg-kroateg", ar chtokavian, da vare Yougoslavia. Ar yezhoù all a zeu eus ar chtokavian eo ar serbeg, ar bosnieg hag ar montenegreg.

## Taolenn geñveriañ

| Brezhoneg | Kroateg | Serbeg |
| Keñveriañ | Usporedba | Поређење (Poređenje) |
| Europa | Europa | Европа (Evropa) |
| Izel-vroioù | Nizozemska | Холандија (Holandija) |
| Italianed | Talijani | Италијани (Italijani) |
| Hollved | Svemir | Васиона (Vasiona) |
| Livenn-gein | Kralježnica | Кичма (Kičma) |
| Aer | Zrak | Ваздух (Vazduh) |
| Deskadurezh | Odgoj | Васпитање (Vaspitanje) |
| Sizhun | Tjedan | Седмица (Sedmica) |
| Istor | Povijest | Историја (Istorija) |
| Bragoù | Hlače | Панталоне (Pantalone) |
| Kof | Trbuh | Стомак (Stomak) |
| Skiant | Znanost | Наука (Nauka) |
| Tudenn | Osoba | Лице (Lice) |
| Stadoù Unanet | Ujedinjeni Narodi | Уједињене Нације (Ujedinjene Nacije) |
| Bara | Kruh | Хлеб (Hleb) |
| Ardaouel | Umjetno | Вештачки (Veštački) |
| Kroaz | Križ | Крст (Krst) |
| Demokratiezh | Demokracija | Демократија (Demokratija) |
| Enezenn | Otok | Острво (Ostrvo) |
| Hent-tizh | Autocesta | Аутопут (Autoput) |
| Hirder | Duljina | Дужина (Dužina) |
| Kevredigezh | Udruga | Удружење (Udruženje) |
| Embregerezh | Tvornica | Фабрика (Fabrika) |
| General | Opće | Опште (Opšte) |
| Krist | Krist | Христос (Hristos) |
| Ma zigarezit | Oprosti | Извини (Izvini) |
# Kristof ar Menn

Kristof ar Menn pe Krismenn hervez e anv arzour, a zo ur c'haner kan-ha-diskan, ur saver pozioù ha tonioù hag ur soner gourebed, dobro ha beat-box.

## E vuhez, e yaouankiz

Ganet e oa d'ar 14 a viz Meurzh 1981 e Landerne, tremen a reas e yaouankiz e Plougastell-Daoulaz. Komañset e oa da seniñ tamboulinoù e bagad Plougastell pa oa 11 vloaz ha kroget e oa da seniñ gitar er memes mare. Da 18 vloaz e oa aet da chom da g-Kreiz Breizh da zeskiñ brezhoneg ha kan-ha-diskan gant ar re gozh. Graet en deus studioù war ar brezhoneg e skol-veur Brest hag ar c'hleweled e Roazhon.

### Kaner kan-ha-diskan

Da 17 'vloaz en deus dizoloet ar c'han-ha-diskan. Dedennet gant ar c'han-ha-diskan en deus dibabet mont da zeskiñ an doare-se da ganañ 'ba kostez Poullaouen gant Bastian Gwern ha Jean-Yves ar Rouz. Selaouet en deus dielloù Dastum ivez ha plijet bras eo bet gant kanerien evel Katrin Gwern deus Plouie. Desket en deus kanañ er C'hreiz-Breizh Akademi gant Erik Marchand ivez. Gounezet en deus ar c'han ar bobl e 2002. Beajet en deus en Amerika, India hag Albania evit pinvidikaat e sonerezh, e gan, en ur selaou diouzh sonerezh disheñvel eus hini Breizh.

### Kaner a-vremañ

E-penn kentañ en devoa c'hoant Krismenn da zeskiñ kanañ ar gavotenn nemetken. Met tamm-ha-tamm eo kroget da zeskiñ kanañ dansoù-all hag ivez kanañ rap, e brezhoneg. Sot gant al lusk hag gant pouez-mouezh ar brezhoneg en deus klasket sevel pozioù rap en ur implij rimoù diabarzh ha da lakaat ar c'hlotennoù-se war an taol-mouezh. Kinnig a ra e ganaouennoù war al leurennoù e-unan. Evit an abadenn-se, seniñ a ra gitar dobro, gourebed, beat-box, kanañ a ra ha lakaat a ra ivez un neubeut a enrolladennoù eus tud o komz e brezhoneg. Gant binvioù sonveskañ e lak ar gourebed, ar gitar bodro... da dreiñ hag en em servij a ra eus efedoù ivez, ha tout-se e-unan. Seniñ a ra e doare fest-noz pe e doare ur sonadeg war al leurenn. Ober a ra ar sonerezh a blij dezhañ, selaoù a ra ur bern sonerezh, beajiñ a ra, hag e-barzh e sonerezh en deus tout ar pezh en deus levezonet anezhañ.

## Ar Sonerezh
### Sonerien ha strolladoù

Kanañ a ra kan-ha-diskan gant Jean-Pierre Quéré, Erik Marchand, Erik Menneteau ha Gwenola Coic, hag ivez 'barzh ur strollad fest-noz, Darhaou. Seniñ ha kanañ a ra e solo (e doare fest-noz pe e doare ur sonadeg).

### Pladennoù

* Norkst
* An deirvet gant Darhaou
* EP Krismenn (pladenn 5 titl anezhi) (2011)
* N'om gustumiñ deus an deñ eus an deñvalijenn (2017)

### Prizioù

Gounezet en doa Kan ar bobl e 2002 ha priz kentañ "concours de la chanson écologique" aozet gant "la citrouille" e 2009 gant ar ganaouenn "ar bolitiklaerien" sonet gant toull revr explosion.

## Filmoù

* Philippe Guilloux, Kan ha beat, Carrément à l'Ouest, azvent 2012, Tébéo / TébéSud

## Liammoù diavaez

* Lec'hienn ofisiel
# L'Attente (Maupassant)

L'Attente zo un danevell gant Guy de Maupassant, embannet en 1883.

## Istor

* L'Attente a oa bet embannet da gentañ e Le Gaulois an 11 a viz Du 1883.
* Adembannet e voe en dastumad dalif Le Colporteur en 1900 ha lakaet da bevare war-lerc'h an danevell La Serre.

## An danevell

Mestr Lebrument, noter, a zispleg un afer en deus bet d'ober war he zro. Un deiz eo bet galvet da-gichen ur vaouez zo o vervel hag a bromet un tamm brav a arc'hant ma adkav he mab. Goude marv he fried he deus darempredet an den he devoa karet en he yaouankiz met n'he devoa ket gallet dimeziñ dezhañ. He mab en devoa dizoloet o daremprede, hag aet kuit. Neuze he devoa kaset he c'hamarad kuit, evit lakaat he mab da zont en-dro, hag e-pad ugent vloaz he deus bevet hec'h-unan.

## Notennoù

* ↑ Maupassant, Contes et Nouvelles, Bibliothèque de la Pléiade, 1974.
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# L'Encyclopédie Anarchique du Monde de Troy

Dibar eo an heuliad bannoù-treset Troy (Lanfeust de Troy, Les Conquérants de Troy, Gnomes de Troy, Trolls de Troy) gant an hollved klok a vez krouet tamm-ha-tamm. Evit displegañ an hollved-mañ hag, ispisial, ar gevredigezh war ar blanedenn Troy, eo deuet Encyclopédie Anarchique du Monde de Troy er-maez.

## An holloueziadur

Un daspunad titouroù war bed Troy hag e gevredigezh eo an holloueziadur. Kinniget dindan stumm bannoù-treset e vez kavet testennoù, skeudennaouet ha marvailhoù d’o heul a-wezhioù. Piv eo daneveller an holloueziadur? Hébus e-unan, troll ha kamarad Lanfeust. Dont a reer da lies temoù neuze, evel keoded Eckmül hag e gartieroù, keoded an doueed en Darshan, an hudouriezh pe c’hoazh an drolled hag o sevenadurezh.

## Gwelet iwez

* Hollved Troy, hollved faltazius.
* Troy
* Daveoù Troy, al lies daveoù zo e-barzh heuliad Troy.
# L'Auberge

L'Auberge (An Ostaleri) zo un danevell c'hallek gant ar skrivagner gall Guy de Maupassant e 1886.

## Istor

Kentañ ma voe embannet a oa er gelaouenn Les Lettres et les arts d'an 1 a viz Gwengolo 1886.
Adembannet e voe war-dro bloaz goude, en Mae 1887, en dastumad Le Horla, gant an embanner parizian Paul Ollendorff.

## An danevell

Bep bloaz, pa deu an erc'h ez a an tiegezh Hauser eus hec'h ostaleri da saonenn Loëche. Er bloaz-se e loaskas en ti Gaspard Hari gozh hag Ulrich Kunsi gant e gi Sam.

## Embannadurioù

* 1886 : L'Auberge, e Les Lettres et les arts.
* 1887 : L'Auberge, en dastumad Le Horla embannet gant Paul Ollendorff.
* 1979 : L'Auberge, e Maupassant, Contes et Nouvelles, levrenn II, skrid notennet gant Louis Forestier, éditions Gallimard, Bibliothèque de la Pléiade.

## Pennadoù kar

* Danevelloù Guy de Maupassant

## Liammoù diavaez

* L'Auberge, en dastumad Le Horla, hervez embannadur Ollendorf e 1895.

## Notennoù

* ↑ Maupassant, Contes et Nouvelles, tome II, notice de Louis Forestier (pp. 1567-1568), Éditions Gallimard, Bibliothèque de la Pléiade, 1979
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |